सालवई का सिनोरा ताल जो क्षेत्र की सिंचाई के लिए महत्वपूर्ण माना जाता है और इसी ताल से पूरे क्षेत्र की सिंचाई होती है। शनिवार को तालाब में अधिक पानी आने की वजह से दबाव बनने के कारण मोरी खुलकर फूट गई जिससे तेज बहाव के साथ पानी फैला। वहां के निवासी जसकरण सरदार, सरमन परिहार, गजेन्द्र, गनपत, अमरसिंह, बनवारी, बल्लो मुदगल, धर्मेन्द्र निगम, जुगल मुदगल और किशोर गणेशराम ने बताया कि हम सभी लोगों ने पानी को रोकने के लिए मिट्टी से भरे ५०० कट्टे लगाए और पेड़ों की डालें डालकर पानी रोकने का प्रयास किया। समय रहते पानी को नहीं रोका गया तो डबरा के चीनोर रोड, जेल रोड और गुप्तापुरा क्षेत्र तक पानी आ सकता है। जल संसाधन विभाग ने देर शाम मोरी को दुरुस्त करवा दिया है ।